CELEX: 62016CN0556
Language: et
Date: 2016-11-03 00:00:00
Title: Kohtuasi C-556/16: Eelotsusetaotlus, mille on esitanud Finanzgerichts Hamburg (Saksamaa) 3. novembril 2016 – Lutz GmbH versus Hauptzollamt Hannover

6.2.2017   
            
            
               ET
            
            
               Euroopa Liidu Teataja
            
            
               C 38/8
            
         Eelotsusetaotlus, mille on esitanud Finanzgerichts Hamburg (Saksamaa) 3. novembril 2016 – Lutz GmbH versus Hauptzollamt Hannover
   (Kohtuasi C-556/16)
   (2017/C 038/11)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Kaebaja: Lutz GmbH
   
      Vastustaja: Hauptzollamt Hannover
   
      Eelotsuse küsimused
   
   
               1.
            
            
               
                           a)
                        
                        
                           Kas Euroopa Komisjoni selgitavaid märkusi Euroopa Liidu kombineeritud nomenklatuuri (1) alamrubriigi 6212 20 00 kohta (ELT 2015, C 76, lk-d 1 ja 255) tuleb tõlgendada nii, et püks-sukahoidja puhul on venivus „laiuses piiratud“ juba siis, kui venivus laiuse suunas on väiksem kui venivus pikisuunas?
                        
                     
                           b)
                        
                        
                           Kui esimese küsimuse punktile a vastatakse jaatavalt:
                           Millistest objektiivsetest kriteeriumidest tuleb lähtuda pikisuunas venivuse võrdlemisel laiuse suunas venivusega?
                        
                     
         
               2.
            
            
               Kui esimese küsimuse punktile a vastatakse eitavalt:
               
                           a)
                        
                        
                           Kas Euroopa Komisjoni selgitavaid märkusi Euroopa Liidu kombineeritud nomenklatuuri alamrubriigi 6212 20 00 kohta (ELT 2015, C 76, lk-d 1 ja 255) tuleb tõlgendada nii, et püks-sukahoidja puhul on venivus „laiuses piiratud“ alles siis, kui venivus laiuse suunas on tunduvalt väiksem kui venivus pikisuunas?
                        
                     
                           b)
                        
                        
                           Kui teise küsimuse punktile a vastatakse jaatavalt:
                           Millistest objektiivsetest kriteeriumidest tuleb lähtuda pikisuunas venivuse võrdlemisel laiuse suunas venivusega ning millist hindamisalust tuleb seejuures kasutada?
                        
                     
         
               3.
            
            
               Kui teise küsimuse punktile a vastatakse eitavalt:
               
                           a)
                        
                        
                           Kas Euroopa Komisjoni selgitavaid märkusi Euroopa Liidu kombineeritud nomenklatuuri alamrubriigi 6212 20 00 kohta (ELT 2015, C 76, lk-d 1 ja 255) tuleb tõlgendada nii, et püks-sukahoidjate puhul ei tehta laiuses venivuse piiratust kindlaks pikisuunas ja laiuses venivuse võrdlemise abil, vaid sellega on mõeldud, et laiuses venivus on absoluutselt piiratud?
                        
                     
                           b)
                        
                        
                           Kui kolmanda küsimuse punktile a vastatakse jaatavalt:
                        
                     Milliste objektiivsete kriteeriumide alusel tuleb hinnata, kas püks-sukahoidja laiuses venivus on kolmanda küsimuse punkti a tähenduses piiratud?
            
         
      (1)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 2/2, lk 382).